Sabinet | Volume 121 Number 3343
Volume 121 Number 3343, 2020
Die Kerkblad - Volume 121 Number 3343, March 2020
Volume 121 Number 3343, March 2020
Watter God word aan jou verkondig?
Ek het onlangs (weer) die boek van dr. Johan Cilliers gelees met die "skokkende" titel: "Die uitwissing van God op die kansel." Dit is 'n boek wat elke Gereformeerde dominee behoort te lees.
Bedienaars van God se deernis
Die Gereformeerde Kerke in Suid-Afrika (GKSA) is van die weiniges wat (nog) gesteld is op gereelde huisbesoek deur ouderlinge, diakens en predikante. Wyksverslae tydens ouderlinge-en diakenvergaderings, sowel as onderlinge toesig kragtens Artikel 81 Kerkorde, kontroleer elke drie maande hierdie huisbesoeke. Predikante se huisbesoekrooster word op gemeentes se kalenders aan gedui.
In aansluiting by die redaksionele artikel in die Februarie-uitgawe besin ons in hierdie artikel oor wat dit beteken om in 2020 Gereformeerd te wees. Is die handhawing van ons Gereformeerde identiteit nog belangrik en relevant?
Die "State of the Nation" 2020
Saam met die begroting is dit die groot oomblik van die jaar in die parlement: die SONA (State of the Nation Address) van die president. Hoe gaan dit met die "nasie"? Wat is die toestand in ons land? Watter planne word gemaak om dit te verbeter?
Wanneer ons nou skryf oor die president se toespraak, wil ons nie in politieke debat en retoriek verval nie, maar dit meet teen die eis van die Skrif dat die wesenstaak van die owerheid is om so te regeer dat ons 'n "rustige en stil lewe kan lei, in volkome toewyding aan God en in alle eerbaarheid" (1 Tim. 2:2). Hiervoor is 'n eerlike kyk op die stand van die nasie deur die president onontbeerlik.
Nuwe wetgewing vir Hoër Onderwys bied uitdagings vir die TSP (1996 – 2005) - die geskiedenis van die TSP (11)
Die negentigerjare is gekenmerk deur verskeie stukke wetgewing wat Hoër Onderwys in Suid-Afrika besonder geraak het, en uiteraard ook 'n invloed gehad het op die TSP se werksaamhede en die verhouding tussen die GKSA en die destydse PU vir CHO.
Saterdag : in die hemel – of in die hel?
Source: Die Kerkblad 121, pp 12 –14 (2020)
Dit word baie keer gesê dat ons Here Jesus die Ou-Testamentiese Sabbat vervul het toe Hy ná sy kruisiging die Saterdag in die graf gerus het.
Dit is egter slegs ten dele waar. Hoekom? In die eerste plek is Sabbatsrus nie bloot om niks te doen nie (amper so in die trant van: hoe dooier – selfs hoe dooieriger, hoe beter!). En veral: dit was slegs die liggaam van ons Here Jesus wat in die graf gerus het; Hy self was in die hemel.
Die skepping word verniel! Wat doen jy daaraan?
Source: Die Kerkblad 121, pp 15 –15 (2020)
"U laat hom heers oor die werk van u hande, U het alles aan hom onderwerp ..." (Psalm 8:7).
Ons hoor daagliks waarskuwings oor aardverwarming. Berigte oor diere- en voëlspesies wat bedreig word, maak 'n mens bekommerd. Die vernietiging van inheemse bome in Namibië, Sentraal-Afrika en Suid-Amerika neem skokkende afmetings aan.
Die hand van ons Vader
Source: Die Kerkblad 121, pp 16 –17 (2020)
(In: Die Kerkblad 26 Julie 2000)
In hierdie artikel wil ek my beperk tot God se voorsienigheid in die lewe van sy kinders.
Wat is 'n lewende verhouding met God?
Author J.J.J. (Kobus) Erasmus
In: Die Kerkblad 23 Februarie 2000
Die vraag "Wat is 'n lewende verhouding met God?" kan sekerlik op verskillende manier beantwoord word. Ons moet egter eers kyk wat word bedoel met 'n lewende verhouding. 'n Mens kan ook in 'n dooie verhouding met God staan. Dit is as jy die uiterlike skyn van godsdiens het, maar die krag verloor het (2 Tim 3:5).
Moses, 'n mens soos jy en ek
In: Die Kerkblad 13 Februarie 2002
Geen ander mens op aarde het ooit soveel van God se heerlike teenwoordigheid belewe as Moses nie. Aan hom alleen van alle mense is dit gegun om 40 dae lank in God se onmiddellike teenwoordigheid te verkeer, en ook nie net een keer nie. 'n Mens sien hom as 't ware die berg Sinai bestyg en in die wolk verdwyn, waar hy alleen met God verkeer, en dan praat God met Moses, "van aangesig tot aan gesig, soos 'n mens met 'n vriend praat". Die woorde wat hy neerskryf en aan Israel en die kerk nalaat is woord vir woord die woorde van God self.
Ons en ons kinders in tye van konflik
Source: Die Kerkblad 121, pp 22 –23 (2020)
Deur die eeue heen was dit nog altyd die taak van gelowige ouers om hulle kinders as kinders van die Here op te voed. Dit is sekerlik ook so dat ouers telkens met nuwe situasies te doen gekry het wat hulle kon laat dink dat hulle taak in hulle tyd besonder moeilik is. 'n Mens beleef mos jou eie omstandighede op 'n baie persoonlike manier en dink maklik dat ander mense – in ander tye in die besonder – dit nie so swaar gehad het of met soveel probleme te kampe gekry het as jy nie.
Daarom is dit goed om 'n oomblik na te dink oor ons taak as verbondsouers in 'n tyd waar baie dinge – ook bekende dinge – bevraagteken word. Ons beleef baie konflik in ons gemoed, konflik opgeroep deur dinge daarbuite wat vir ons vreemd is. Soms is daar ook konflik tussen ouers en kinders, maar dis 'n verhaal op sy eie.
Jesus sê vir Tomas: "Glo jy omdat jy My gesien het? Salig is dié wat nie gesien het nie en tog geglo het" (Joh. 20:29)
Die oog is een van die mees belangrike organe in die mens se lewensbestaan. Dit is 'n absolute perfekte skepping van God, die Skepper en Formeerder van alles en almal.
GK Randburg : hoe help ons die kerk groei? (2)
Author Carié Maas
Source: Die Kerkblad 121, pp 26 –27 (2020)
Die Gereformeerde Kerk Randburg meen sy doen en late die laaste paar jaar kan vir ander gemeentes tot nadenke wees vir uitdagings vir die moderne kerk. In die vorige uitgawe was die fokus op die gemeente self, en Diepsloot. Hierdie artikel fokus op die Cross Culture Church- en Londen-bedieninge.
Source: Die Kerkblad 121, pp 28 –29 (2020)
Hartlike gelukwense aan die volgende predikante/professore met hulle verjaardae in Maart
Hartlike gelukwense aan die volgende emeriti/emerituseggenotes/-weduwees met hulle verjaardae in Maart